EkBass/fiwiki-20250220-pages-articles huggingface dataset:
Tšekin jääkiekkoliitto

Tšekin jääkiekkoliitto () on Tšekissä jääkiekkoa hallinnoiva järjestö. Liitto ylläpitää Tšekin jääkiekkomaajoukkuetta. == Maajoukkueet == * Tšekin miesten jääkiekkomaajoukkue * Tšekin naisten jääkiekkomaajoukkue * Tšekin alle 20-vuotiaiden jääkiekkomaajoukkue * Tšekin alle 18-vuotiaiden jääkiekkomaajoukkue == Aiheesta muualla == * Tšekin jääkiekkoliiton sivut * Tšekki IIHF:n sivuilla Luokka:Jääkiekkoliitot Luokka:Tšekin jääkiekko
Gibson EDS-1275

Gibson EDS-1275 on Gibsonin valmistama kaksikaulainen sähkökitara. ==Historia== EDS-1275:den edeltäjä oli EMS-1235. Vuosina 1958-1961 niitä valmistettiin erityistilauksina joissa oli kaksi kuuden kielen kaulaa. Mallia, jossa oli neljän kielen ja kuuden kielen kaulat, kutsuttiin EBS-1250:ksi. EDS-1275:ttä pidetään "kaksikaulaisena SG:nä" sillä sen rungon malli muistuttaa SG:tä. Tätä kitaraa oli saatavilla mustana, kirsikanvärisellä petsillä, "sunburstilla" ja valkoisena. Vuonna 1963 suunniteltiin Gibson SG jossa oli kaksi kaulaa. Tämä malli oli saatavilla vuoteen 1968 asti ja sitä alettiin valmistaa uudelleen vuosina 1974-1998, monella eri värillä. Siitä lähtien Alpine White ja Cherry Red -versiot on tehty Nashvillessä, Tennesseessä. ==Tunnettuja soittajia== EDS-1275 ei koskaan myynyt suuria määriä. Chicagolaisen blues-muusikon, Earl Hookerin, on nähty pitävän yhtä kädessään vuoden 1969 albumien Two Bucks and a Roach ja The Moon is Rising, sekä myös Elvis Presleyn on nähty käyttävän EDS:ää vuoden 1966 elokuvassa Spinout. Charlie Whitney käytti vuoden 1966 EDS:ää soittaessaan Family- yhtyeessä. ===John McLaughlin=== 1970-luvun alussa jazz-muusikko John McLaughlin Käytti EDS-1275:ttä soittaessaan Mahavishnu Orchestra -yhtyeessä. Hän käytti tuohon aikaan 100 watin Marshall vahvistinta ===Jimmy Page=== Myös Led Zeppelinin Jimmy Page käytti EDS:ää, etenkin "Stairway to Heavenin" live- esityksissä. ==Nykyinen malli== Nykyinen malli on saatavilla Gibson Custom Shopista tilaamalla. Nykyisessä mallissa on 20 nauhaa kummassakin kaulassa. ==Samankaltaisia malleja== ===Epiphone=== Epiphone tekee omaa versiota klassisesta kitarasta. Epiphonen mallinumero on G-1275. ===Ibanez=== Japanilainen Ibanez teki kitaramallia joka oli Gibsonin inspiroima. Sitä tehtiin vuosina 1974-1976. Mallin nimi oli Double Axe. Luokka:Gibsonin kitarat
Elektrum

Elektrum on kullan ja hopean metalliseos, jonka hopeapitoisuus on 20–35 prosenttia. Luonnossa esiintyvässä elektrumissa esiintyy yleensä myös kuparia, rautaa, palladiumia, vismuttia ja joskus joitain muitakin metalleja. Elektrumin väri vaihtelee sen hopeapitoisuudesta riippuen valkokultaisesta messinkiseen. Elektrumista tehtiin varhaisimmat tunnetut läntisen maailman kolikot. Metalliseoksen tärkein lähde muinaisina aikoina oli Lyydia, jossa sitä löytyi Paktolusjoelta. Nimi on yleisessä käytössä, mutta virallisesti elektrumia ei ole hyväksytty omaksi mineraalilajikseen.Metallisen luonnonkullan kemiallisesta koostumuksesta, s. 2, 6, 8, haettu 31.3.2018 == Katso myös == * Viherkulta ==Lähteet== ==Aiheesta muualla== Luokka:Metalliseokset Luokka:Kulta Luokka:Hopea
Domino Theory

__NOTOC__ Domino Theory on fuusiojazz-yhtye Weather Reportin kahdestoista studioalbumi, joka julkaistiin vuonna 1984 Columbia Recordsilla. Albumi nousi Yhdysvalloissa Billboard 200 -listan sijalle 136. == Kappaleet == Kaikki kappaleet kirjoittanut Joe Zawinul, ellei toisin mainittu. # # # # # # # == Kokoonpano == * Josef Zawinul – syntetisaattorit * Wayne Shorter – saksofonit * Omar Hakim – rummut * Victor Bailey – basso * José Rossy – perkussiot * Carl Anderson – laulu “Can It Be Done” == Arvostelut == * AllMusic: AllMusic review == Lähteet == == Aiheesta muualla == * Domino Theory discogs.com -sivustolla Luokka:Vuoden 1984 albumit Luokka:Weather Reportin albumit
AMPLE

AMPLE on kahden ohjelmointikielen nimi. == AMPLE (Advanced Music Production Language and Environment) == AMPLE (Advanced Music Production Language and Environment) oli FORTH-tyylinen pinoon perustuva ohjelmointikieli 500/5000-sarjan syntetisaattoreita varten BBC Microcomputer -tietokoneille. Kielessä kirjaimet a-g merkitsevät nuotteja. Vaihto isoihin kirjaimiin nostaa ääntä oktaavilla ja pieniin kirjaimiin laskee sitä oktaavilla.Programming Languages Used for Music: Ample == AMPLE (Advanced Multi-Purpose LanguagE) == AMPLE (Advanced Multi-Purpose LanguagE) on dynaamisesti tyypitetty C:tä muistuttava skriptauskieli Apollo/Domain-tietokoneille. Sen ominaisuuksiin lukeutuvat muun muassa vektorityypit. === Esimerkki === function hello() { $writeln("Hello World !"); } ==Lähteet== Luokka:Ohjelmointikielet
SiMPLE

SiMPLE (rekursiivinen lyhenne sanoista Simple Modular Programming Language & Environment) on sovelluskehitinjärjestelmä, joka luotiin antamaan helpot ohjelmointivalmiudet kaikille, erityisesti ei-ammattilaisille. Sen kehityksen aloittivat Bob Bishop ja Rich Whicker käyttäen BASIC-ohjelmointikieltä pohjana. Luokka:Ohjelmointikielet
Sydänperä

Sydänperä (joskus myös Syväperä) on kylä Mynämäen kunnan Mietoisissa, Varsinais-Suomessa. Sydänperän naapurikyliä ovat Soukko, Aarlahti, Hietamäki, Nummi ja Antikkala. Kylä on harvaan asuttu. Kylän kantatila sijaitsee pienellä mäellä ja kylän Mynälahden laaksossa olevat pellot ympäröivät sitä. Sydänperä oli 1500-luvun alussa yhden manttaalin suuruinen rälssi. Sittemmin se siirtyi kuninkaan perintöomaisuudeksi. Tila oli 1600-luvun puolen välin aikoihin hetken jaettuna kahtia, jolloin se toimi muun muassa kersantin virkatalona. Vuoteen 1930 asti tila oli vuokraajan viljelemä valtion kruununtila. Kylässä oli 1900-luvun alussa muutamia mäkitupalaisia ja itsellisiä. Vuonna 1929 Sydänperästä lohkottiin Järvelä-niminen tila, joka liitettiin myöhemmin osaksi Karjalan kuntaa.Kauko-Vainio: Mietoisten kulttuurimaisema ja vanha rakennuskanta, s. 154 ==Lähteet== * ===Viitteet=== Luokka:Mietoisten kylät
MBL

MBL on ohjelmointikieli kääntäjän rakenteen opettamiseen. Sen kehitti John Aycock University of Calgary:ssa. ==Lähteet== *MBL:A Language for Teaching Compiler Construction Luokka:Ohjelmointikielet
Herbert Schoen

Herbert Schoen (18. toukokuuta 1929 Luckenwalde – 8. huhtikuuta 2014 Berliini) oli saksalainen jalkapalloilija. == Ura == Schoen aloitti jalkapallon paikallisessa SG Luckenwalde-Südissä vuonna 1939. Hän pelasi seurassa vuoteen 1948 saakka ja siirtyi seuraavana vuonna SG Volkspolizei Potsdamiin. Vuonna 1950 hän siirtyi vastaperustettuun SG VP Dresdeniin. Schoen pelasi seurassa neljä kautta voittaen DDR-Oberligan mestaruuden vuonna 1953. Vuonna 1954 valtio pakkosiirrätti Dresdenin joukkueen Berliiniin, jonne perustettiin SC Dynamo Berlin. Schoen pelasikin seurassa neljän kauden ajan. Vuonna 1959 hän siirtyi alasarjoissa pelanneeseen Dynamo Hohenschönhauseniin ja lopetti uransa kolmen kauden jälkeen. Schoen pelasi DDR:n jalkapallomaajoukkueessa kaksitoista ottelua. Vuosina 1956–1957 hän toimi myös maajoukkueen kapteenina. == Lähteet == Luokka:Itäsaksalaiset jalkapalloilijat Luokka:Vuonna 1929 syntyneet Luokka:Vuonna 2014 kuolleet
Embedded SQL

Embedded SQL on tapa yhdistää SQL-lause osaksi toiseen ohjelmointikieleen: kielen esikääntäjän on korvattava SQL-lauseen osat lähdekoodissa ennen varsinaista kääntäjää. == Esimerkki == Esimerkki Pro*C-ympäristössä Oracle- tietokannalle: { int a; EXEC SQL SELECT salary INTO :a FROM Employee WHERE SSN=876543210; printf("The salary is %d ", a); } == Lähteet == == Aiheesta muualla == * Embedded SQL * Embedded SQL programming * Pro*C/C++ Programmer's Guide Luokka:SQL
ML/I

ML/I (Macro Language One) on yleiskäyttöinen makroprosessori. Sen kehitti vuonna 1966 Peter J. Brown. ML/I on edelleen käytössä korkeasta iästään huolimatta. Luokka:Ohjelmointikielet
Rootkit

Rootkit eli piilohallintaohjelma on haittaohjelma, joka asentuu tietokoneelle hyökkääjän saatua sen hallintaansa. Rootkit on haittaohjelma, joka asentuu niin syvällä että käyttöjärjestelmä ei sitä havaitse. Rootkitin avulla hyökkääjä voi ottaa tietokoneen hallintaansa etänä, poistaa tietokoneella olevia tietoja ja niin edelleen. Rootkit voi asentua tietokoneen firmwareen kuten UEFI-ohjelmistoon. Rootkit tai "bootkit" voi asentua myös kiintolevyn MBR-osaan. Joissakin käyttöjärjestelmissä rootkitit voivat piiloutua käyttöjärjestelmän laiteajureihin. Rootkit piiloutuu siten, ettei sitä havaita käyttöjärjestelmän tiedostolistauksesta, suoritettavien prosessien joukosta tai muiden normaalien menetelmien kautta. Virukseen tai matoon verrattuna rootkit ei kopioi itseään, vaan tarvitsee kuljetusmenetelmän kuten troijalaisen tai tietoturva-aukon päästäkseen järjestelmään. Troijalainen voi antaa hyökkääjälle pääsyn osaan järjestelmästä, mutta ei välttämättä pääkäyttäjän oikeuksia. Takaovi päästää myös hyökkääjän järjestelmään, mutta ei välttämättä täysillä oikeuksilla. Termit kattavat kuitenkin laajan joukon haittaohjelmia ja hyökkäystekniikoita, ja näissä voi olla päällekäisyyksiä. ==Lähteet== *
Romantic Warrior

Romantic Warrior on fuusiojazz-yhtye Return to Foreverin kuudes studioalbumi, joka julkaistiin vuonna 1976 Columbia Recordsilla. == Kappaleet == #"Medieval Overture" (Corea) – 5:14 #"Sorceress" (White) – 7:34 #"The Romantic Warrior" (Corea) – 10:52 #"Majestic Dance" (Di Meola) – 5:01 #"The Magician" (Clarke) – 5:29 #"Duel of the Jester and the Tyrant" (Part I & Part II) (Corea) – 11:26 == Kokoonpano == *Chick Corea – kosketinsoittimet *Stanley Clarke – bassokitara *Lenny White – rummut, perkussiot *Al Di Meola – kitara myös *Dennis MacKay – remiksaus *Wilson McLean – kansikuva Luokka:Vuoden 1976 albumit Luokka:Return to Foreverin albumit
Pyhän Johanneksen katedraali (Varsova)

Pyhän Johanneksen katedraali on katedraali Varsovan vanhassa kaupungissa Jesuiittakirkon vieressä ja yksi kaupungin vanhimmista kirkoista. Se on rakennettu alkujaan 1300-luvulla, mutta sitä on uudistettu ja jälleenrakennettu moneen kertaan. Katedraali oli paikka jossa kuninkaat ja kuninkaalliset kruunattiin, ja sinne on haudattu monia Puolan merkkihenkilöitä. Saksalaiset tuhosivat kirkon Varsovan kansannousun aikana ja se rakennettiin uudelleen sodan jälkeen. Jälleenrakennuksen tavoitteena oli kirkon alkuperäinen gotiikan ajan ulkoasu, ei sotaa edeltänyt barokkikirkko. Muun kaupungin ohella se on UNESCOn maailmanperintöluettelossa. Katedraaliin on haudattu Puolan viimeinen kuningas Stanislaus II Poniatowski, Nobelin kirjallisuuspalkinnon saaja Henryk Sienkiewicz, presidentti Gabriel Narutowicz ja kardinaalit August Hlond ja Stefan Wyszyński. Tiedosto:Warszawa, bazylika archikatedralna św. Jana Chrzciciela w Warszawie DZolopa 2022-08-18 141753 1207.jpg File:Warsaw' s Cathedral, stained glass.JPG File:Warsaw' s Cathedral - The Chapel of the Immaculate Conception.JPG File:4 Warszawa 13.jpg == Lähteet == == Aiheesta muualla == Luokka:Varsovan kirkot Luokka:Katedraalit
PIMCO

Pacific Investment Management Company, LLC (PIMCO) on yhdysvaltalainen pääomasijoitusyhtiö. Se pyörittää muun muassa Total Return Fundia, joka on noin 200 miljardin dollarin pääomallaan maailman suurin sijoitusrahasto. Vuoden 2009 aikana Pimcon hallinnoima sijoitusomaisuus ylitti biljoona dollaria. Pimcolla on toimistot Newport Beachissa, New Yorkissa, Amsterdamissa, Singaporessa, Tokiossa, Lontoossa, Sydneyssä, Münchenissä, Zürichissä, Torontossa ja Hongkongissa. Maailman suurin rahoituspalveluiden tarjoaja, saksalainen Allianz osti Pimcon vuonna 2000. 16\. toukokuuta 2007 Pimco palkkasi entisen Yhdysvaltain keskuspankin puheenjohtajan Alan Greenspanin eritysneuvonantajakseen. ==Lähteet== ==Aiheesta muualla== *Yrityksen nettisivut *Yahoo! Financen profiili Pimcosta Luokka:Yhdysvaltalaiset finanssipalveluyhtiöt
Martin Pettersson

Martin Lennart Pettersson () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri. Hän sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana.Suomen jääkärien elämäkerrasto, 193Suomen jääkärien elämäkerrasto, 1975 ==Perhe ja koulutus== Petterssonin vanhemmat olivat työnjohtaja Anders Johan Pettersson ja Maria Lovisa Thel. Hän kävi neljä luokkaa kansakoulua ja Lithenin yksityistä kauppakoulua Helsingissä. ==Jääkärikausi== Pettersson työskenteli konttoristina Pietarsaaressa ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 1. komppaniaan 8. joulukuuta, 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hänet siirrettiin pataljoonan rintamakomennuksen jälkeen pataljoonan 1. konekiväärikomppaniaan 9. heinäkuuta, 1917. ==Suomen sisällissota== Pettersson astui Suomen Valkoisen armeijan palvelukseen Saksassa 7. helmikuuta, 1918. Hänet ylennettiin luutnantiksi sen jälkeen kun hän oli vannonut sotilasvalan ja allekirjoittanut palvelusitoumuksen. Hän saapui takaisin takaisin Suomeen jääkärien etujoukon mukana Vaasaan 18. helmikuuta, 1918. Vaasasta hänet komennettiin joukkueenjohtajaksi 1. Jääkärirykmentin 1. jääkäripataljoonan konekiväärikomppaniaan. Hän osallistui sisällissodan taisteluihin Lempäälässä, jossa hän haavoittui 16. huhtikuussa, 1918, ja Säiniöllä sekä Viipurissa. Kenties näkyvimpänä kunnianosoituksena toiminnastaan koko Suomen sisällissodan aikana, Lehtonen määrättiin jäseneksi kolmimiehiseen jääkäreiden lipunkantopartioon Helsingissä valkoisten joukkojen voitonparaatissa 16. toukokuuta, 1918, yhdessä jääkärivänrikki Einar Hackzellin (myöhemmin jääkäriluutnantti Hakasalo) ja jääkäriluutnantti Julius Lehtosen kanssa, perässään marssineen "15.000 mieheen nousevan armeijan" kärjessä. ==Sisällissodan jälkeinen aika== Pettersson määrättiin sisällissodan jälkeen suoritetussa armeijan uudelleen järjestelyssä aluksi Suomen valkoisen kaartin 1. konekiväärikomppaniaan, josta hänet siirrettiin myöhemmin 3. konekiväärikomppaniaan. Suomen valkoisesta kaartista hänet siirrettiin elokuussa vuonna 1918 Helsingin jalkaväkirykmenttiin, josta muodostettiin myöhemmin ensin Itämeren jalkaväkirykmentti 1 ja myöhemmin Porin rykmentti. Hän toimi rykmentissä 2. konekiväärikomppanian päällikkönä. Porin rykmentistä hänet siirrettiin 27. huhtikuuta, 1921, alkaen 2. erillisen konekiväärikomppanian päälliköksi. Pettersson erosi armeijasta 1. syyskuuta, 1922, ja työskenteli sen jälkeen liikemiehenä kuolemaansa saakka. ==Lähteet== * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY, Porvoo, 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa, 1975. ISBN 951-99046-8-9. ===Viitteet=== Luokka:Jääkärit Luokka:Vuonna 1897 syntyneet Luokka:Vuonna 1925 kuolleet
Idumea (muinaismaakunta)

Idumea oli liiviläisten ja latgallien sekaisin asuttama muinaismaakunta Latviassa. Nimitys Idumea tulee ehkä liivin kielen itäistä maata tarkoittavista sanasta idumaa. Idumean keskus oli Straupen kaupunki, jonne tuli myös alueen ensimmäinen kirkko. Idumea mainitaan Henrikin Liivinmaan kronikassa, jossa siitä puhutaan paikallisten käännyttämisen yhteydessä. Maakunnan on oletettu muodostuneen 1000-luvulla ja sen asema itsenäisenä alueena päättyi vuoteen 1206, jolloin se joutui Saksalaisten ristiretkeläisten käsiin. ==Lähteet== * Luokka:Liiviläiset muinaismaakunnat
Livones Veinalenses

Livones Veinalenses oli Henrikin Liivinmaan kronikassa mainittu nimitys Väinäjoen liiviläisten asuttamalle muinaismaakunnalle. Aluetta kutsuttiin myös nimellä "Livonia", mutta tämä nimitys yleistyi tarkoittamaan koko Väinäjoen pohjoispuolista Latviaa, sekä Viron etelä-osia. Maakunta ulottui suurin piirtein nykyisen Riian alueelta Aizkraukleen. Alueen keskus oli Ykskylä, jonne piispa Meinhard perusti alueen ensimmäisen kirkon vuonna 1184. Vuonna 1187 sinne tuli piispanistuin, joka siirtyi vuonna 1201 Riian kaupunkiin. Ennen kuin alue siirtyi kokonaan saksalaisen vallan alle se oli ollut muodollisessa verovelvollisuudessa Polotskin ruhtinaalle. Alueen liiviläiset kapinoivat Akon johdolla vuonna 1206, mutta saksalaisten ristiretkeläisten sekä heidän kristittyt liiviläiset liittolaiset onnistuivat kukistamaan kapinan. ==Lähteet== * * Luokka:Liiviläiset muinaismaakunnat
Toreida

Toreida oli liiviläisten asuttama muinaismaakunta Latviassa. Maakunnan läpi virtaava Koivajoki jakoi sen Kaupon hallitsemaan etelä- ja Dabrelin hallitsemaan pohjoisosaan. Kauppo kääntyi kristinuskoon ja hänestä tuli Saksalaisten ristiretkeläisten tärkeä liittolainen. Saksalaiset rakensivat Turaidan linnan, jonka rauniot ovat edelleen pystyssä. Maakunnan nimitys on ehkä juontunut Skandinaavien jumala Thorista, jota palvottiin yleisesti ainakin Saarenmaalla. Toreidan on arveltu siis tarkoittavan "Thorin pihaa". ==Lähteet== * * Luokka:Liiviläiset muinaismaakunnat
Tess Slesinger

Tess Slesinger (16. heinäkuuta 1905 New York – 21. helmikuuta 1945) oli amerikanjuutalainen kirjailija ja elokuvakäsikirjoittaja. Hän opiskeli Ethical Culture Society Schoolissa, Swarthmore Collegessa ja Columbian yliopistossa, missä hän suoritti kandidaatin tutkinnon englannin kielessä vuonna 1925. Hänen ensimmäinen merkittävä työnsä, Missis Flinders, julkaistiin 1932. Irving Thalberg tarjosi Slesingerille paikkaa käsikirjoittajana 1930-luvun puolivälissä ja Slesingerin käsikirjoittamiin elokuviin kuuluvat muiden muassa Hyvä maa (1937), Tanssi, tyttö, tanssi (1940) ja Brooklynissä kasvoi puu (1945). Slesinger avioitui Frank Davisin kanssa vuonna 1936 ja liitosta syntyi kaksi lasta: Peter (s. 1937) ja Jane (s. 1938). Slesinger kuoli syöpään 39-vuotiaana ja hän oli kuolemansa jälkeen ehdolla parhaan sovitetun käsikirjoituksen Oscar-palkinnon kategoriassa vuonna 1946. ==Lähteet== Luokka:Yhdysvaltalaiset kirjailijat Luokka:Yhdysvaltalaiset elokuvakäsikirjoittajat Luokka:Vuonna 1905 syntyneet Luokka:Vuonna 1945 kuolleet
Rocafortin metroasema

Rocafort on vuonna 1926 rakennettu Barcelonan metron linjan 1 asema. Se sijaitsee Eixamplen alueella Gran Via de les Corts Catalanes- ja Carrer de Rocafort -katujen risteyksen alla. == Lähteet == == Aiheesta muualla == *Rocafortin asema Trens de Catalunya -sivustolla Luokka:Barcelonan metroasemat
Daniel Killer

thumb|200px Daniel Pedro Killer (s. 21. joulukuuta 1949, Rosario) on entinen argentiinalainen jalkapalloilija, joka kului maailmanmestaruuden 1978 saavuttaneeseen Argentiinan joukkueeseen puolustajana.Argentina: World cup statistics Daniel ja hänen veljensä Mario Killer pelasivat Rosario Centralin joukkueessa, joka voitti Argentiinan Primera Divisiónin mestaruuden. == Lähteet == Luokka:Argentiinalaiset jalkapalloilijat Luokka:Jalkapallon maailmanmestarit Luokka:Vuonna 1949 syntyneet Luokka:Elävät henkilöt
Kulttuuri-instituutin seisake

Kulttuuri-instituutin seisake (, ) on Valko-Venäjän rautateiden seisake Minskissä. Seisakkeella pysähtyvät sekä Minskin lähiliikenteen Oršan, Asipovitšyn ja Baranavitšy suuntien junat että jotkin pikajunat. Rautatien lipunmyynti seisakkeella sijaitsee maan alla samannimisen Minskin metron Kulttuuri-instituutin aseman tunneliverkostossa. Metroon on näin välitön liityntäyhteys. == Lähteet == == Aiheesta muualla == * Минское отделение Белорусской железной дороги - Выберите станцию - Minskin lähijunien sivusto reitteineen ja joidenkin asemien aikatauluineen - Kulttuuri-instituutin aseman aikataulut (Valko-Venäjän rautateiden Minskin osasto) * Valko-Venäjän rataverkon kartta *Valko-Venäjän juna-aikatauluja (karttavalikon kautta) Kulttuuri-instituutin Asema Luokka:Valko-Venäjän rautatieliikennepaikat Luokka:Minskin rakennukset ja rakennelmat
Ubisort

Ubisort (esp.Unión de Bienestar Social de la Región Triqui) on puolisotilaallinen ryhmä Oaxacassa Meksikossa. Sillä katsotaan olevan siteitä valtaapitävään PRI-puolueeseen.Meksikossa ammuttu suomalainen keräsi tietoa intiaanikansan asemasta, Helsingin Sanomat, 28.4.2010 (Wayback Machine) == Jyri Jaakkolan kuolema == Ubisort-joukkoja epäillään osallisuudesta tapahtumaketjuun, jossa keskiviikkona 26. huhtikuuta 2010 toistaiseksi varmistamattomat asejoukot väijyttivät ihmisoikeusaktivistien kulkueen, joka oli matkalla Ubisortin saartamaan San Juan Copalan autonomiseen kaupunkiin. Kaksi aktivistia kuoli ja 12 jäi kateisiin.Andrew Wander: Rights activists killed in Mexico, Al Jazeera 28.4.2010 Puolisotilaalliset ryhmät syyttävät toisiaan aktivistien surmasta, Yle Uutiset, 30.5.2010 Ubisort-joukot antoivat poliisin poistaa ruumiit alueelta. Kuolleet olivat Cactus-järjestön johtaja Alberta “Bety” Cariño ja suomalainen tarkkailija Jyri Jaakkola. Oaxacan osavaltion poliisi kieltäytyi pelastamasta haavoittuneita, "koska heillä ei ole siihen valtion käskyä".Kristin Bricker: Oaxaca: Paramilitaries Ambush International Aid Caravan, Two Dead, Indybay Americas Newsitem, 28.4.2010 == Tuomiot == Oikeudessa on tuomittu vain yksi väijytyksessä mukana ollut Ubisortin jäsen. Hän oli hyökkäyksen tapahtuma-aikaan 17-vuotias mies, joka sai osallisuudesta murhaan kolmen vuoden vankeusrangaistuksen. Meksikon viranomaiset ovat olleet haluttomia tuomitsemaan muita osallistujia. Vuonna 2018 Meksikon poliisi vapautti Ubisortin johtajan ja toisen epäillyn todisteiden puuttuessa. Ubisortia on syytetty todistajien uhkailusta. == Muu toiminta == Ubisort on ollut osallisena Oaxacan osavaltiossa pitkään jatkuneissa väkivaltaisuuksissa. Järjestö oli osallisena San Juan Copolan piirityksessä vuosina 2009-2010. Elokuussa 2010 Ubisortin syytettiin olleen osallisena hyökkäyksessä, jossa kuoli kolme ihmistä ja haavoittui kaksi. Uhrit kuuluivat San Juan Copolaan autonomian julistaneeseen MULTI-ryhmään. ==Lähteet== Luokka:Meksiko Luokka:Puolisotilaalliset järjestöt
Divisioonakenraali

Divisioonakenraali on vanha nimitys divisioonaa komentavalle kenraalille. Aikaisemmin klassisen kolmiojaon perusteella kolme taistelevaa komppaniaa muodosti pataljoonan, kolme taistelevaa pataljoonaa huoltavine ja tukevine perusyksiköineen muodosti rykmentin, ja kolme taistelevaa rykmenttiä tukevine perus- ja joukkoyksiköineen muodosti divisioonan. Myöhemmin kun siirryttiin divisioonajaosta prikaatijakoon, jossa pienin itsenäisen taistelun kykenemään käyvän divisioonan sijasta pienin sotatoimiyhtymä oli prikaati, divisioonakenraalin nimitys muuttui käytännössä kenraalimajurin arvoksi. Myöhemmin virkaiältään vanhimpien everstien tehtäviä siirtyi prikaatikenraalille, jolloin tavallaan divisioonakenraalin tehtävät jakautuivat kenraalimajurin komentaman divisioonaa suuremman kenraalimajurin tehtäviin ja everstin, myöhemmin joissakin tapauksissa prikaatikenraalin komentaman prikaatin tehtäviin. Aikaisemmin pienin sotatoimiyhtymä oli divisioona, sittemmin tätä sotilaslukumäärältään, kirjavahvuudeltaan pienempi prikaati, jota komensi tai saattaa komentaa everstin lisäksi myös prikaatikenraali. Luokka:Sotilasarvot
Venäjän keisarikunnan ensimmäinen länsiarmeija (1812)

Venäjän keisarikunnan ensimmäinen länsiarmeija oli Pietarin suojaksi ryhmitetty Venäjän keisarillisen armeijan yhtymä 1812. Sen vahvuus oli noin 120 210 sotilasta, ja sillä oli noin 580 tykkiä. Sen rintamavastuu käsitti alueen Rossijenysta Lydaan. Ensimmäisen länsiarmeijan tehtävänä oli estää isänmaallisessa sodassa Ranskan keisarikunnan suuren armeijan eteneminen kohti Venäjän keisarikunnan pääkaupunkia, Pietaria, missä se onnistuikin. Ranskan suuri armeija eteni vuoden loppuun mennessä Moskovaan Ranskan keisari Napoleon I:n uskottua, että tämä saisi Aleksanteri I:n taipumaan rauhaan ranskalaisin ehdoin. Myöhemmin Minskin kohdalla Venäjän ensimmäinen ja toinen länsiarmeija yhdistyivät, minkä suuri armeija oli koettanut estää kuitenkaan siinä onnistumatta. ==Organisaatio== ;Komentaja *Mihail Barclay de Tolly ;Armeijakunnat *I AK (armeijakunta) *II AK *III AK *IV AK *V AK *I RAK (ratsuväkiarmeijakunta) *II RAK *III RAK * I kasakka-armeijakunta Luokka:Venäjän keisarikunnan armeija
North Bay

North Bay on kaupunki Ontarion provinssissa Kanadassa. Se sai nimensä sijainnistaan Nipissingjärven pohjoisrannalla. Kaupungin väkiluku on noin 53 966 (2006), ja sen muodostamalla metropolialueella 63 424 asukasta. North Bayn ystävyyskaupunki on Moncton, New Brunswickissa, Kanadassa. North Bay sai kaupunkioikeudet vuonna 1891 (town) ja 1925 (city). == Historia == Viimeisen jääkauden lopussa aluetta peittänyt Laurentidin jäätikkö alkoi vetäytyä noin 7000 eaa., ja alueelle muodostui suuri jäätikköjärvi. Järvi peitti aluetta noin tuhannen vuoden ajan, minkä jälkeen järvi tyhjeni jääpatojen sulaessa seitsemännellä vuosituhannella eaa. Samoihin aikoihin siellä uskotaan eläneen varhaisia intiaanikulttuurin edustajia, mutta näistä ei ole kuitenkaan toistaiseksi löydetty todisteita. Jäätikköjärven tyhjentymisen jälkeen alueen ilmasto lämpeni huomattavasti, mikä mahdollisti jalopuiden kasvamisen. Pian aluetta peittivätkin laajat metsät (jopa nykyistä pohjoisemmaksi). Tältä ajanjaksolta (noin viides vuosituhat eaa.) on lukuisia arkeologisia löytöjä siellä asuneista intiaaneista, jotka louhivat alueelta kvartsia, kuparia ja piikiveä, joista he valmistivat työkaluja. Lisäksi he kävivät tuotteistaan kauppaa laajan kauppaverkoston avulla muiden alkuperäiskansojen kanssa. Tutkimusmatkailija Samuel de Champlainin apulaisena toiminut nuori Étienne Brûlé tapasi vuonna 1610 ensimmäisenä eurooppalaisena alueen intiaanit. Myöhemmällä tutkimusmatkallaan myös Champlain tapasi alueen intiaanit, joita hän luonnehti ystävällisiksi ja vieraanvaraisiksi. Lukuun ottamatta alueen intiaaneja ja satunnaisia turkismetsästäjiä, alue oli koskematonta erämaa- aluetta aina 1880-luvun alkuun saakka, jolloin Canadian Pacific Railway rakensi ensimmäisen rautatien alueelle. Rautatie mahdollisti metsäteollisuuden ja kaivosteollisuuden laajentamisen. Alueelta louhittiin pääasiassa nikkeliä, rautamalmia, kuparia, kultaa, platinaa, hopeaa ja kobolttia. Nämä tärkeäksi muodostuneet teollisuudenalat vetivät perässään runsaasti muutakin teollisuutta, ja North Bayn väkiluku kasvoi voimakkaasti. Vuonna 1968 North Bay yhdistyi sitä ympäröivien alueiden kanssa ja muodosti aikanaan Kanadan pinta-alaltaan suurimman kunnallishallinnollisen alueen. == Lähteet == == Aiheesta muualla == * Vanhoja North Bay aiheisia postikortteja, VintagePostcards.org, * Vanhoja valokuvia North Bayn alueelta Luokka:Ontarion kaupungit
Knud Rasmussen

Knud Johan Victor Rasmussen (7. kesäkuuta 1879 – 21. joulukuuta 1933) oli grönlantilainen naparetkeilijä ja antropologi. Häntä pidetään inuittien tutkimuksen ”isänä”. Rasmussen oli ensimmäinen Luoteisväylän koiravaljakolla kulkenut henkilö.Knud Johan Victor Rasmussen , biography by Sam Alley. Minnesota State University. Knud Rasmussen syntyi Ilulissatissa vuonna 1879. Hänen isänsä oli tanskalainen kielitieteilijä ja pappi Christian Rasmussen ja hänen äitinsä Grönlannissa syntynyt Lovice Rasmussen. Knud kasvoi Ilulissatissa ja oppi grönlannin kieltä ja kulttuuria. Hän oppi myös monia sellaisia taitoja, jotka auttoivat häntä myöhemmillä tutkimusmatkoillansa, kuten metsästyskiväärin käyttöä, kajakointia ja koiravaljakoilla ajamista. Rasmussenit muuttivat vuonna 1891 Tanskaan Kööpenhaminaan. Rasmussen ei sopeutunut kunnolla isoon kaupunkiin, mutta jäi seuraavana vuonna yksin Kööpenhaminaan käymään koulunsa loppuun. Hän valmistui lukioasteelta vuonna 1898. Hän ei ollut kuitenkaan innostusta akateemiseen uraan ja halusi palata Grönlantiin tutkimaan sen ihmisiä ja kulttuuria. Rasmussen oli erityisen kiinnostunut Grönlannin pohjoisimpien osien inughuiteista. Rasmussen seurasi 1902–1904 Ludvig Mylius-Erichsenin kirjallista Grönlannin-retkikuntaa. Hän tutki 1905 hallituksen lähettämänä poronhoidon mahdollisuuksia Grönlannissa, keräili 1906–1908 Carlsbergin rahaston kustannuksella grönlantilaisia lauluja talvehtien (toisen kerran) inughuitien parissa. Hän kulki 1909 hallituksen toimeksiannosta länsirannikolla ja perusti 1910 Thulen kauppa-aseman. Sen tarkoituksena oli toimia sekä inughuitien tarpeeksi että tulevien tutkimusretkien tukikohtana.Rasmussen, Knud, Tietosanakirja, osa 7. Tietosanakirja-Osakeyhtiö 1915 Rasmussen teki Thulesta vuosina 1912–1933 useita tutkimusmatkoja. Vuonna 1912 hän ylitti kolmen retkeilijän kanssa Grönlannin mannerjäätikön Thulesta koillisrannikolle. Vuosina 1916–1918 hän puolestaan kartoitti Grönlannin pohjoisrannikolla, ja vuonna 1919 hän kerästi Angmagssalikissa inuitien tarinoita. Rasmussenin viides Thule-tutkimusmatka on hänen tunnetuinsa. Hän pyrki tutkimaan kaikkia arktisen alueen kansoja Grönlannista Beringinlahdelle. Tutkimusmatka kesti lopulta kolme vuotta, 1921–1924. Maaliskuussa 1923 hän lähti Kanadan koillisosasta pitkälle matkalle, ja hän saapui Alaskan Point Barrow’hun 23. toukokuuta 1924. Hän kuvasi matkaansa teoksessa Across Arctic America (1927). Rasmussen muita teoksia ovat Nye mennesker, Under nordenvindens svøbe ja eskimokielinen lukukirja Avángarnisalerssârutit. Seitsemännellä Thule-tutkimusmatkallaan Rasmussen sairastui. Hän kuoli muutamaa kuukautta myöhemmin joulukuussa 1933 Tanskassa. Norwegian Air Shuttle on maalauttanut Rasmussenin kuvan yhden Boeing 737-800 -koneensa pyrstöön. ==Lähteet== ==Aiheesta muualla== * Sam Alley: Knud Johan Victor Rasmussen * Knud Rasmussen College * Industrimuseet Frederiks Værk Luokka:Tanskalaiset tutkimusmatkailijat Luokka:Antropologit Luokka:Grönlantilaiset henkilöt Luokka:Naparetkeilijät Luokka:Vuonna 1879 syntyneet Luokka:Vuonna 1933 kuolleet
Unreal Tournament 2004

Unreal Tournament 2004 (tai lyhennettynä UT2K4 tai UT2004) on tieteisfiktio -FPS-peli, joka julkaistiin ensimmäisenä 16. maaliskuuta 2004 Pohjois- Amerikassa. Pelin kehittivät Epic Games ja Digital Exremes. UT2004 on kolmas peli Unreal Tournament -sarjassa; ensimmäinen oli Unreal Tournament ja sitä seurasi Unreal Tournament 2003. Sarja sai jatkoa 19. marraskuuta 2007, kun Unreal Tournament 3 julkaistiin. == Kehitys == Pelin tekniikka pohjautuu Unreal Engine 2.5-moottoriin sekä aikaisemman pelin, Unreal Tournament 2003:n sisältöön. Peli oli myös ensimmäinen suljetun lähteen peli, joka tuki x86-64-bittistä päätettä. == Ominaisuuksia == Pelille ominaisia ovat useat maa-, ilma-, ja stationäärikulkuneuvot, joista useimmat ovat saatavilla Assault- sekä Onslaught-pelimuodoissa. Peli on ohjelmoitu siten, että käyttäjän on helppo muokata sisältöä itsenäisesti sekä lisätä sitä alkuperäiseen. == Vastaanotto == Suurilta osin peli sai hyvän vastaanoton. Pelikriitikot ylistivät nopeatempoista sekä haastavaa pelattavuutta, kun taas fanit arvostivat myös saatavilla olevaa pelitukea sekä pelin muokattavuusominaisuuksia. * Metacritic 93/100 * IGN, Gamespy, Computer Gaming World ”Vuoden moninpeli” * Computer Games Magazine ”Paras käyttöarvo 2004” == Jälkeenpäin virallisesti julkaistua sisältöä == * XP levels, kesä 2004 * ECE Bonuspack, syyskuu 2004 * Mega Bonus Pack, joulukuu 2005 * Unreal Anthology, marraskuu 2006 == Lähteet == == Aiheesta muualla == * Pelin kotisivu Luokka:Vuoden 2004 videopelit Luokka:Ensimmäisen persoonan ammuntapelit Luokka:Windows-pelit Luokka:Elektronisen urheilun pelit
Viirupääsirkku

Viirupääsirkku (Arremonops rufivirgatus) on Yhdysvaltain eteläosassa ja Keski- Amerikassa tavattava sirkkuleihin kuuluva varpuslintu. == Koko ja ulkonäkö == Kooltaan viirupääsirkku on noin 14 cm. Selästään viirupääsirkku on väritykseltään oliivinvihreä. Pää on harmaa, päälaella on kastanjanruskea viiru ja myös silmäkulmajuovat ovat kastanjanruskeat. Viirujen värissä on jonkin verran vaihtelua alalajien välillä. Kurkku on harmahtava ja myös vatsan höyhenet ovat väriltään vaalean harmaat. Isoviirusirkku (Arremonops conirostris) muistuttaa ulkonäöltään viirupääsirkkua, mutta isoviirusirkku on kookkaampi, päälaeltaan musta ja vatsastaan tummemman harmaa. == Levinneisyys ja elinympäristö == Viirupääsirkkua tavataan Yhdysvalloissa Texasin osavaltion eteläosissa. Lisäksi lajin toisistaan eristäytyneitä populaatioita esiintyy Meksikon, Costa Ricaa, Guatemalassa ja Jukatanin niemimaalla. Osaa alalajeista voidaan pitää omina lajeinaan. Texasissa lajin elinympäristöä ovat kuivien metsien pohjakerrokset ja kuivat pensaikot. Keski-Amerikassa lajia tavataan kuivien metsien tiheiköissä. Laji välttelee kosteampia metsiä. == Elintavat == Viirupääsirkun ravinto koostuu hyönteisistä ja siemenistä ja hyönteisten arvellaan muodostavat suurimman osan lajin ruokavaliota. Ravintonsa lintu etsii maasta tiheikköjen alta. Viirupääsirkkuparit voivat kokoontua yhteen etsiessään syötävää. Viirupääsirkun pesimäekologiasta tiedetään melko vähän. Lajin pesä on ruohoista, tikuista ja puun kuoresta tehty kuppi, jolla on kupolimainen katto. Pesän sisäänkäynti on sivusta. Viirupääsirkkunaaras munii kolmesta viiteen kiiltävän valkoista munaa. Molemmat vanhemmat ruokkivat kuoriutuneita poikasia. == Lähteet == Luokka:Sirkkulit
Sara Errani

Sara Errani (s. 29. huhtikuuta 1987 Bologna) on italialainen tennispelaaja ja nelinpelin olympiavoittaja. Erranin ensimmäinen WTA-turnausvoitto tuli Internazionali Femminili di Palermo -turnauksessa 13. heinäkuuta 2008, jossa hän voitti finaalissa Ukrainan Maria Korettseyvan 6–2, 6–3. Kaksi viikkoa myöhemmin hän otti toisen WTA-turnausvoiton Portorožissa, Sloveniassa. Finaalissa hän voitti Espanjan Anabel Medina Garriguesin 6–3, 6–3. Vuonna 2009 Errani oli uudestaan finaalissa sekä Palermossa että Portorožissa, mutta molemmilla kerroilla hän hävisi. Vuonna 2011 hän hävisi Pattayan turnauksen finaalissa Daniela Hantuchoválle. Yhteensä hän on saavuttanut yhdeksän turnausvoittoa kaksinpelissä. Nelinpelivoittoja WTA-turnauksissa Erranilla on 25 kappaletta. Kansainvälinen tennisliitto asetti Erranin kahden kuukauden kilpailukieltoon elokuussa 2017, kun hänen helmikuussa 2017 antamastaan näytteestä oli löytynyt jälkiä rintasyöpälääkkeestä. Myös kaikki hänen tuloksensa hylättiin näytteen ottamisen jälkeen pelatuista otteluista. Italian antidopingtoimikunta ja Errani tekivät kilpailukiellosta valituksen urheilun kansainväliseen vetoomustuomioistuimeen CAS:iin. Kesäkuussa 2018 kilpailukielto pidennettiin 10 kuukauteen. == Lähteet == * === Viitteet === == Aiheesta muualla == *Virallinen sivusto Luokka:Italialaiset tennispelaajat Luokka:Italialaiset olympiavoittajat Luokka:Dopingrikkomuksesta tuomitut tennispelaajat Luokka:Dopingrikkomuksesta tuomitut italialaiset Luokka:Vuonna 1987 syntyneet Luokka:Elävät henkilöt
Monica Niculescu

Monica Niculescu (s. 25. syyskuuta 1987 Slatina) on romanialainen tennispelaaja. Hän muutti Bukarestiin neljävuotiaana. Häntä valmentaa Calin Stelian Ciorbagiu. Hän on saavuttanut urallaan kolme WTA-turnausvoittoa kaksinpelissä ja kahdeksan turnausvoittoa nelinpelissä. == Tennisura == === 2009 === Niculescu avasi kauden Brisbanen turnauksella, jossa hän hävisi avauskierroksella Tsvetana Pironkovalle kolmessa erässä. Ensimmäisellä kierroksella tuli tappio myös Moorilla Hobart International -turnauksessa, jossa hän hävisi Alona Bondarenkolle. Australian avoimissa Niculescu voitti Katie O'Brienin ensimmäisellä kierroksella luvuin 6–4, 6–4, mutta hävisi toisella kierroksella Sara Erranille 6–2, 6–3. Open GDF Suez -turnauksessa Pariisissa Niculescu voitti Timea Bacsinszkyn ensimmäisellä kierroksella, mutta toisella kierroksella hallitseva mestari Amélie Mauresmo voitti hänet. Barclays Dubai Tennis Championships -turnauksessa Dubaissa hän voitti Peng Shuain 3–6, 7–5, 6–2, mutta hävisi maailmanlistan kolmoselle, Jelena Jankovićille toisella kierroksella luvuin 6–3, 6–2. == Lähteet == == Aiheesta muualla == * Luokka:Romanialaiset tennispelaajat Luokka:Vuonna 1987 syntyneet Luokka:Elävät henkilöt
Edina Gallovits-Hall

Edina Gallovits-Hall (s. 10. joulukuuta 1984 Timișoara) on romanialainen tennispelaaja. Hänen sukunsa on kotoisin Unkarista. == Tennisura == Heinäkuussa 2007 Gallovits selviytyi finaaliin Barcelonan turnauksessa. Hän voitti Virginia Ruano Pascualin, viidenneksi sijoitetun Lourdes Domínguez Linon, neljänneksi sijoitetun Kaia Kanepin ja semifinaalissa hän voitti Virginie Razzanon 6–3, 6–4. Finaalissa Meghann Shaughnessy oli Gallovitsia parempi erin 6–3, 6–2. Vuonna 2010 Gallovits voitti ensimmäisen WTA- turnauksensa nelinpelissä Copa BBVA Colsanitas -turnauksessa Bogotássa, Kolumbiassa. Finaalissa hän ja hänen parinsa Gisela Dulko voittivat Olga Savtšukin ja Nastassja Jakimavan. Syyskuussa 2010 hän voitti Sania Mirzan kanssa Kantonin turnauksen ja helmikuussa 2011 Anabel Medina Garriguesin kanssa uudelleen Bogotán turnauksen. == Lähteet == * === Viitteet === Luokka:Romanialaiset tennispelaajat Luokka:Vuonna 1984 syntyneet Luokka:Elävät henkilöt
Raluca Olaru

Ioana Raluca Olaru (s. 3. maaliskuuta 1989 Bukarest) on romanialainen tennispelaaja. Hän ei ole voittanut toistaiseksi yhtään WTA-turnausta kaksinpelissä, mutta nelinpelissä hänellä on turnausvoittoja kaksi kappaletta. Junioriurallaan Olaru pääsi finaaliin sekä kaksinpelissä että nelinpelissä Ranskan avoimissa 2005 ja voitti US Openissa 2006 nelinpeliturnauksen Mihaela Buzărnescun kanssa. Ammattilaisurallaan hän on selviytynyt Grand Slam -turnauksissa parhaimmillaan kolmannelle kierrokselle Ranskan avoimissa 2007, kun hän voitti muun muassa 30:nneksi sijoitetun Julia Vakulenkon. Kolmannella kierroksella Olaru hävisi kuitenkin seitsemänneksi sijoitetulle Ana Ivanovićille. Olaru on ollut kerran WTA-turnauksen finaalissa kaksinpelissä. Se tapahtui Itävallassa Bad Gasteinin turnauksessa heinäkuussa 2009. Finaalissa hän hävisi Andrea Petkovicille luvuin 6–2, 6–3. == Aiheesta muualla == Ioana Raluca Olaru WTA:n sivuilla Luokka:Romanialaiset tennispelaajat Luokka:Vuonna 1989 syntyneet Luokka:Elävät henkilöt
Solo Star

Solo Star on yhdysvaltalaisen poplaulajan Solange Knowlesin ensimmäinen studioalbumi. Se julkaistiin 21. tammikuuta 2003. Sen tuottajina olivat Timbaland, Beyonce Knowles ja Solange Knowles. Albumia on myyty Yhdysvalloissa 112 000 kappaletta. == Kappaleet == #"Feelin' You (Part II)" (mukana N.O.R.E.) – 4:06 #"Ain't No Way" – 3:44 #"Dance with You" (mukana B2K) – 3:03 #"Get Together" – 4:15 #"Crush (Don't Fight the Feeling)" – 4:33 #"So Be It" – 4:08 #"True Love" (mukana Lil' Romeo) – 3:49 #"Feel Good Song" – 3:28 #"Wonderland" – 4:03 #"This Could Be Love" – 4:04 #"Feelin' You (Part I)" – 3:22 #"Just like You" – 3:36 #"Thinkin' about You" (mukana Murphy Lee) – 4:04 #"Solo Star" – 3:14 #"I Used To" – 3:27 #"Sky Away" – 3:55 # * "This Song's for You" - 3:20 #"Naive" (duetto Beyoncén kanssa, mukana Da Brat) – 3:45 #"Feelin' You (Part II)" (Chopped & Screwed Remix) - 5:22 Luokka:Vuoden 2003 esikoisalbumit Luokka:Solangen albumit Luokka:Timbalandin tuottamat albumit
Tommy Mottola

Thomas Daniel ”Tommy” Mottola on yhdysvaltalainen musiikkijohtaja, Casablanca Records -levy-yhtiön osaomistaja, joka toimii yhteisyrityksenä Universal Music Groupin kanssa. Mottola oli laulaja Mariah Careyn puoliso ja on nykyään naimisissa meksikolaisen laulajan Thalían kanssa. Mottola johti Sony Music Entertainmentin kumppania, Columbia Recordsia lähes 15 vuotta. Mottola tunnetaan ohjaajana ja entisenä lahjakkuuksien managerina. Hänen kuuluisimpia suojattejaan olivat Hall & Oates, Carly Simon, John Mellencamp, Diana Ross ja Taylor Dayne 1980-luvulla, Mariah Carey (hänen toinen vaimonsa) 1990-luvulla, Jessica Simpson ja Jennifer Lopez 2000-luvun alussa. == Aiheesta muualla == * Vh1 Luokka:Yhdysvaltalaiset musiikkivaikuttajat Luokka:Vuonna 1949 syntyneet Luokka:Elävät henkilöt
Biosentrismi

Biosentrismi (kreikan sanoista βίος ’elämä’ ja κέντρον ’keskus’) on poliittinen ja ympäristöfilosofinen näkemys, jonka mukaan kaikki elämä on yhtä arvokasta. Se vastustaa ihmiskeskeisyyttä eli antroposentrismiä, jossa ympäristön arvo määrittyy sen ihmiselle tuottaman hyödyn perusteella. Biosentrismin mukaan ihminen ei ole muita elämänmuotoja korkeampi tai erityisempi, eivätkä luonto ja eläimet ole ihmiselle alisteisia. Biosentrismin kannattajat tukevat yleensä elämän monimuotoisuutta, eläinten oikeuksia ja luonnonsuojelua. == Katso myös == * Syväekologia * Buddhalainen etiikka == Lähteet == Luokka:Etiikka Luokka:Todellisuuskäsitykset Luokka:Ympäristöfilosofia
J. F. Ruotsalainen

Juhana (Johan) Fredrik Ruotsalainen (27. heinäkuuta 1877 Kuopio – 4. heinäkuuta 1951 Lohja) oli suomalainen toimittaja ja kirjailija. Ruotsalaisen vanhemmat olivat työmies Johan Ruotsalainen ja Wilhelmiina Rissanen. Hän pääsi ylioppilaaksi Kuopion lyseosta 1898 ja opiskeli sitten Helsingin yliopistossa. Ruotsalainen toimi sittemmin lehtimiehenä Helsingissä. Hän oleskeli 1920-luvulla kuuden vuoden ajan Amerikassa ja oli muun muassa toista vuotta turkismetsästäjänä Kanadan erämaissa.Kolmijalkoja Metsästys ja kalastus, 01.09.1929, nro 9, s. 11, Kansalliskirjaston digitaaliset aineistot Ruotsalainen oli naimisissa 1907–1948 Aina Sofia Helan (k. 1948) kanssa. == Teoksia == * ”Iso Liha” tanssii kuutamossa : eräkertomuksia Kanadasta. Gummerus 1934 == Suomennoksia == * Stuart Cloete : Vierivät vankkurit. WSOY 1938, 2. painos 1955 (alkuteos Turning Wheels) * Ludvig Munsterhjelm : Pohjolan pedot : erämiehen havaintoja ja kokemuksia. Otava 1946 * Harmaa Pöllö (Wa-Sha-Quon-Asin) : Sajon ja hänen majavainsa seikkailut. Ei julk. vuotta == Lähteet == * * * Pohjoissavolaisen kaunokirjallisuuden bibliografia : J. F. Ruotsalainen == Aiheesta muualla == Luettelo J. F. Ruotsalaisen kirjoittamista lehtiartikkeleista Luokka:Suomalaiset toimittajat Luokka:Suomalaiset kirjailijat Luokka:Suomentajat Luokka:Vuonna 1877 syntyneet Luokka:Vuonna 1951 kuolleet
Pyhän Johanneksen katedraali

Pyhän Johanneksen katedraali voi viitata seuraaviin kirkkoihin: * Pyhän Johanneksen katedraali, kirkko St. John'sissa Antigualla * Pyhän Johanneksen katedraali, kirkko Varsovassa Puolassa == Katso myös == * Johannes Kastajan katedraali, useita kirkkoja
Sanny Ekström

Sanny Elise Ekström (29. toukokuuta 1869 Vaasa – 1. joulukuuta 1920 Helsinki) oli suomalainen kirjastonhoitaja ja ruotsin kielellä kirjoittanut runoilija. Ekströmin vanhemmat olivat valtioneuvos Olof Johan Ekström ja Elise Marti. Hän pääsi ylioppilaaksi Vaasan lyseosta 1898 ja opiskeli sitten Helsingin yliopistossa kemiaa valmistuen filosofian kandidaatiksi 1896 ja maisteriksi 1897. Ekström opiskeli myös Pariisin Sorbonnen yliopistossa. Ekström toimi myös kirjallisuusarvostelijana ja avusti muun muassa Finsk Tidskrift- aikakuslehteä. == Teoksia == * Dikter. Söderström, Helsingfors 1913 * Sagans mark och andra dikter. Söderström, Helsingfors 1919 == Lähteet == * * * Svenskösterbottniska författare: Sanny Ekström (1869–1920) Luokka:Suomalaiset kirjastonhoitajat Luokka:Suomalaiset runoilijat Luokka:Vuonna 1869 syntyneet Luokka:Vuonna 1920 kuolleet
Cotentin

Cotentin on Englannin kanaaliin työntyvä niemimaa Pohjois-Ranskassa, Bretagnen itäpuolella. Historiallisesti se kuuluu Normandian maakuntaan, hallinnollisesti nykyään Basse-Normandien hallintoalueeseen ja Manchen departementtiin. Niemimaan kärjessä on Cherbourgin kaupunki. Kesällä 1944, Normandian maihinnousun jälkeen Cotentinissä käytiin huomattavia taisteluja. Nykyään Flamanvillen alue Cotentinissa on Ranskan ydinvoimateollisuuden merkittävin keskus. Luokka:Euroopan niemimaat Luokka:Manche
Linnoituksen yö

Linnoituksen Yö oli vuosittainen kulttuuritapahtuma Lappeenrannassa. Linnoituksen yötä alettiin suunnitella ensimmäisen kerran vuonna 1991. Lappeenrannan kulttuuritoimisto ryhtyi tapahtuman pääjärjestäjäksi, ajankohdaksi valittiin kaupungin vuosipäivän yhteyteen sijoittuva viikonloppu ja järjestämispaikaksi Linnoitus. Ensimmäinen Linnoituksen Yö –tapahtuma järjestettiin elokuun alussa 1992. Muutaman sadan hengen tapahtuma kasvoi yleisö- ja ohjelmamäärältään nopeasti. Vuosina 1994-1995 kävijöitä oli 10 000–15 000. Tapahtuma myös levisi Linnoituksen porttien sisältä ympäri Linnoituksen valleja, Pusupuistoa sekä satama-aluetta. Tapahtumassa on aina paljon ohjelmaa myös lapsille ja lapsiperheille. Jo alkuvaiheessa tapahtuman toteuttamisen perusideaksi muodostui ilmaiseksi tarjotut taide-esitykset. Vuonna 1996 kulttuuritoimisto aloitti Linnoituksen yössä uuden, ja siitä alkaen jokavuotiseksi perinteeksi muodostuneen käytännön. Linnoituksen yössä julistettiin uusi Linnoituksen Isäntä. Ensimmäinen Linnoituksen Isäntä oli ministeri, sosiaalineuvos Mauno Forsman. Linnoituksen Isännäksi valitaan vuosittain lappeenrantalainen tai Lappeenrannasta lähtöisin oleva, omalla alallaan ansioitunut ja kaupungille positiivista mainetta tuonut henkilö. Linnoituksen Yö-tapahtumaa kokeiltiin kaksipäiväisenä vuonna 1996. Tapahtuma palasi kuitenkin taloudellisten realiteettien myötä takaisin yksipäiväiseksi jo seuraavana vuonna 1997. Tuossa yhteydessä tapahtuman pääajankohta vaihtui perjantaista lauantaille. Vuonna 1999 Lappeenranta täytti 350 vuotta ja Linnoituksen yö oli osa kaupungin virallista syntymäpäiväjuhlaa. Tässä vaiheessa Linnoituksen yön yleisömäärä oli kasvanut kahden päivän tapahtumassa noin 40 000 kävijään. Vuonna 2010 tapahtumaa vietettiin 19. kerran. Muutamana edellisenä vuonna järjestäjänä on ollut yksityinen taho, mutta vuonna 2010 Linnoituksen yö palasi Lappeenrannan kaupungin kulttuuritoimiston järjestämäksi tapahtumaksi. Lokakuussa 2013 Lappeenrannan kulttuurilautakunta päätti lopettaa tapahtuman järjestämisen liian kalliina. Vuodesta 2015 alkaen vastaavana ajankohtana on järjestetty Lappeenrannan linnoituksen Vanhankaupungin päivät -niminen tapahtuma. == Lähteet == * Lappeenrannan kaupungin kulttuuritoimisto * * Luokka:Lappeenrannan tapahtumat Luokka:Lappeenrannan musiikki
Northridgen maanjäristys 1994

Northridgen maanjäristys Los Angelesissa oli 17. tammikuuta 1994 kello 4:31 tapahtunut maanjäristys, joka oli voimakkuudeltaan 6,7 momenttimagnitudia. Jälkijäristykset jatkuivat useita päiviä. Aineellisten vahinkojen arvoksi arvioitiin 20 miljardia dollaria, mikä tekee siitä yhden tuhoisimmista luonnonmullistuksista Yhdysvalloissa. ==Lähteet== Luokka:Los Angelesin historia Luokka:Maanjäristykset Kaliforniassa Luokka:Vuoden 1994 maanjäristykset
Myrskyn jälkeen (kappale)

Myrskyn jälkeen Veikko Samulin säveltämä ja Kari Tapion sanoittama ja esittämä kappale vuodelta 1995. Kappale on Kari Tapion tunnetuimpia, ja se julkaistiin samannimisellä albumilla, jota on myyty yli 107 000 kappaletta. Kappale on julkaistu usealla hänen kokoelma-albumillaan ja myös kokoelmilla, joiden kappaleet koostuvat eri esittäjien lauluista. ”Myrskyn jälkeen” on Kari Tapion itsensä sanoittama, ja sen sanoitukset kuvaavat hänen elämänvaiheitaan ja taisteluaan alkoholiongelmaa vastaan. == Lähteet == == Aiheesta muualla == * Ylen Elävä arkisto: Kari Tapio: Myrskyn jälkeen Luokka:Vuoden 1995 kappaleet Luokka:Veikko Samulin säveltämät kappaleet Luokka:Kari Tapion kappaleet Luokka:Suomalaiset iskelmät
Axel Edvard Berndtson

Axel Edward Berndtson (17. elokuuta 1858 Helsinki – 13. marraskuuta 1937 Helsinki) oli suomalainen toimittaja, kirjailija, kustantaja ja taidekauppias.Kuolleita, Uusi Suomi, 14.11.1937, nro 308, s. 13, Kansalliskirjaston digitaaliset aineistot Berndtsonin vanhemmat olivat filosofian tohtori Fredrik Berndtson ja vapaaherratar Augusta Kristina de la Chapelle. Hän pääsi ylioppilaaksi Helsingin ruotsalaisesta normaalilyseosta 1876 ja opiskeli sitten filologiaa ja oikeustiedettä Helsingin yliopistossa. Berndtson oli Hufvudstadsbladetin ulkomaanosastolla toimittajana 1885–1893 toimien samalla taide- ja kirjallisuusarvostelijana. Hän oli kiinnostunut näyttämötaiteesta ja toimi Ruotsalaisen teatterin sihteerinä. Vuonna 1894 Berndtson siirtyi Pariisiin ja toimi siellä sanomalehtien kirjeenvaihtajana opiskellen samalla näyttämötaidetta. Vuosisadan vaihteessa Berndtson keräsi nimiä Suomen hyväksi ns. kansainväliseen adressiin. Vuosina 1900–1908 Berndtson asui Tukholmassa ja painatti siellä Suomeen tarkoitettua maanalaista kirjallisuutta sekä julkaisi Varia-nimistä aikakauslehteä. Berndtson asui sitten Helsingissä 1908–1918 toimien sanomalehtimiehenä. Vuonna 1918 hän palasi Tukholmaan ja toimi siellä lehtien kirjeenvaihtajana. Vuosina 1924–1932 Berndtson asui Pariisissa ja viimeiset vuotensa hän asui Helsingissä. Berndtson oli naimisissa vuodesta 1888 Marie-Louise Brattin kanssa. == Teoksia == * Hangö stad och badanstalt : handbok för badgäster och turister, tekijät A. Berndtson ym. Wentzel Hagelstam, Helsingfors 1895 (ilmestyi suomeksi nimellä 'Hangon kaupunki ja kylpylaitos : käsikirja kylpyvieraita ja matkailijoita varten, Wentzel Hagelstam, Helsinki 1895) * Till Kamraterna : eftermälen och erinringar om 1876 års studenter från Svenska Normalskolan. N:o 2. Svenska Normalskolan, Helsingfors 1911 == Lähteet == * === Viitteet === Luokka:Suomalaiset toimittajat Luokka:Ulkomaankirjeenvaihtajat Luokka:Vuonna 1858 syntyneet Luokka:Vuonna 1937 kuolleet